KOMISSION ASETUS (ETY) N:o 1073/68, annettu 24 päivänä heinäkuuta 1968, vapaasti rajalla -hintojen ja maksujen vahvistamista koskevista yksityiskohtaisista säännöistä maito- ja maitotuotealalla



Virallinen lehti nro L 180 , 26/07/1968 s. 0025 - 0027

Suomenk. erityispainos Alue 3 Nide 2 s. 0111

Tanskank. erityispainos: Sarja I Alue 1968(II) s. 0355

Ruotsink. erityispainos Alue 3 Nide 2 s. 0111

Englannink. erityispainos: Sarja I Alue 1968(II) s. 0359

Kreikank. erityispainos: Luku 03 Nide 3 s. 0140

Espanjank. erityispainos: Luku 03 Nide 2 s. 0210

Portugalink. erityispainos: Luku 03 Nide 2 s. 0210



KOMISSION ASETUS (ETY) N:o 1073/68, annettu 24 päivänä heinäkuuta 1968, vapaasti rajalla -hintojen ja maksujen vahvistamista koskevista yksityiskohtaisista säännöistä maito- ja maitotuotealalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 14 artiklan 7 kohdan ja sen 35 artiklan, sekä katsoo, että 27 päivänä kesäkuuta 1968 annetun neuvoston asetuksen (ETY) N:o 804/68 14 artiklan 7 kohdassa säädetään vapaasti rajalla -hintojen vahvistamista koskevista yksityiskohtaisista säännöistä; mainitun artiklan 4 kohdan mukaisesti jokaiselle johtotuotteelle vahvistetaan vapaasti yhteisön rajalla -hinta kunkin ryhmän tuotteille kansainvälisessä kaupassa edullisimpien ostomahdollisuuksien perusteella lukuun ottamatta sellaisia vertailutuotteita, joiden maksu ei ole niiden johtotuotteeseen sovellettavan maksun suuruinen, tästä syystä komission on tarpeen ottaa huomioon kaikki tiedot, jotka se on saanut joko suoraan tai jäsenvaltioiden välityksellä; jotta vapaasti rajalla -hinnat olisivat edustavia, on tärkeää jättää joitakin tietoja pois hintojen laskemisesta, jos kyseessä ovat pienet määrät tai hinnat, jotka eivät ole edustavia, vertailun vuoksi on tarpeen vahvistaa vapaasti rajalla -hinnat tuotteille, jotka ominaisuuksiltaan vastaavat tuotteita, joille kynnyshinnat on vahvistettu, toisin sanoen kauppakelpoisille hyvälaatuisille tuotteille; tästä syystä on tarpeen tarkistaa niiden tuotteiden hintoja, jotka eivät ole mainittujen vaatimusten mukaisia, asetuksen (ETY) N:o 804/68 14 artiklan 4 kohdan toisen alakohdan mukaisesti vapaasti rajalla -hintaa vahvistettaessa on otettava huomioon mahdolliset erot johtotuotteen ja sellaisen tuotteen välillä, jolle hinta on vahvistettu, jos nämä vaikuttavat kyseisen tuotteen kaupan pitämiseen; nämä erot koskevat erityisesti tuotteiden koostumusta, laatua, kypsyyttä ja esillepanoa; koostumuksen osalta erojen huomioon ottamiseksi olisi pohjauduttava raaka-aineen hintatilanteeseen kansainvälisessä kaupassa; muut ominaisuudet voidaan arvioida sen mukaan, miten niitä arvostetaan yhteisössä, joidenkin tuotteiden hintatiedot voivat puuttua; silloin vapaasti rajalla -hinta olisi vahvistettava tietyn kaavan avulla, yhteisön markkinoiden häiriintymättömyyden sellaisten äkillisten ja huomattavien maksujen muutosten vuoksi, jotka eivät heijastele markkinahinnan todellisia muutoksia, on suotavaa säätää, että tietyillä edellytyksillä komissio voi poikkeuksellisesti tietyn ajan pitää vapaasti rajalla -hinnan muuttumattomana, maksut on vahvistettava säännöllisesti ottaen huomioon yhtäältä tietty hintatasapainon merkitys kaupankäynnille ja toisaalta tarve seurata kansainvälisen kaupan hintakehitystä; periaatteessa hintojen vahvistaminen kahden viikon välein täyttää mainitut edellytykset, tuoteryhmien ja maksujen laskemista koskevien erityisten säännösten määrittämisestä maito- ja maitotuotealalla 28 päivänä kesäkuuta 1968 annetun neuvoston asetuksen (ETY) N:o 823/68(2) soveltaminen edellyttää tiettyjä tarkennuksia, asetuksessa (ETY) N:o 804/68 perustettua järjestelmää sovelletaan 29 päivästä heinäkuuta 1968; sokeria sisältävien tuotteiden maksujen osalta se osa, joka on tarkoitettu ottamaan huomioon lisätty sokerimäärä, on laskettava valkoiseen sokeriin sovellettavien maksujen perusteella sen kuukauden 20 ensimmäisen päivän aikana, joka edeltää maitotuotteen maksun soveltamiskuukautta; sokeriin sovellettavaa järjestelmää sovelletaan vasta 1 päivästä heinäkuuta 1968; tästä syystä on tarpeen antaa siirtymäsäännöksiä maksujen ensimmäistä vahvistamista varten, ja tässä asetuksessa annetut säännökset ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Komissio vahvistaa jokaiselle johtotuotteelle vapaasti rajalla -hinnan. 2. Nämä hinnat vahvistetaan kauppakelpoisille hyvälaatuisille tuotteille. 2 artikla Vapaasti rajalla -hinnat vahvistetaan asetuksen (ETY) N:o 804/68 1 artiklan a 2 ja b g osassa tarkoitetuille tuotteille kansainvälisessä kaupassa edullisimpien ostomahdollisuuksien perusteella lukuun ottamatta sellaisia vertailutuotteita, joiden maksu ei ole niiden johtotuotteeseen sovellettavan maksun suuruinen. 3 artikla Kansainvälisessä kaupassa edullisimpia ostomahdollisuuksia todettaessa otetaan huomioon kaikki tiedot, jotka koskevat: 1. kolmansista maista lähtöisin olevien tuotteiden vapaasti yhteisön rajalla käytettäviä hintoja; 2. kolmansien maiden markkinoilla käytettäviä hintoja, joista komissio on saanut tiedon joko jäsenvaltioiden välityksellä tai omin neuvoin. 4 artikla Kansainvälisessä kaupassa edullisimpia ostomahdollisuuksia todettaessa ei oteta huomioon tietoja: 1. jotka koskevat pientä määrää, joka ei ole kyseisen tuotteen kauppaa edustava; 2. joiden osalta yleinen hintakehitys tai saatavilla olevat tiedot saavat komission uskomaan, ettei kyseinen hinta edusta markkinoiden todellista suuntausta. 5 artikla Edellä 3 artiklassa tarkoitettuja hintoja, joita ei sovelleta a) vapaasti yhteisön rajalla, b) kauppakelpoisiin hyvälaatuisiin tuotteisiin, on tarkistettava. 2. Edellä 3 artiklassa tarkoitettuja vertailutuotteeseen, jonka maksu on sama kuin sen johtotuotteeseen sovellettava maksu, sovellettavia hintoja, tarkistetaan ottaen huomioon erityisesti a) koostumuksessa b) kypsyydessä c) laadussa, d) esillepanossa, olevat erot mainitun vertailutuotteen ja sen johtotuotteen välillä. Koostumusta koskevat tarkistukset lasketaan kertomalla maitoa sisältävien osien määrän ero yhtäältä johtotuotteen ja toisaalta kyseessä olevan vertailutuotteen välillä kyseiselle maitoa sisältävälle osalle kansainvälisessä kaupassa annetulla arvolla. Muut tarkistukset lasketaan ottaen huomioon yhtäältä johtotuotteen kullekin kyseessä olevalle ominaisuudelle yhteisön markkinoilla annettu arvo ja toisaalta kyseisen vertailutuotteen vastaavalle ominaisuudelle näillä markkinoilla annetun arvon välinen ero. 6 artikla Hintatietojen puuttuessa vapaasti rajalla -hinta voidaan poikkeuksellisesti vahvistaa seuraavasti: 1. kyseisessä johtotuotteessa olevien raaka-aineiden arvon perusteella, joka lasketaan saatavissa olevien maitotuotteiden hintojen perusteella; 2. keskimääräisten jalostuskustannusten perusteella ja 3. keskituotoksen perusteella. 7 artikla Vapaasti rajalla -hinta voidaan poikkeuksellisesti pitää tietyn ajan muuttumattomana: 1. jos tietyn laatuisen tai tietyltä alueelta lähtöisin olevan tuotteen hinta, joka on ollut pohjana edellistä vapaasti rajalla -hintaa vahvistettaessa, ei ole tullut komission tietoon seuraavan vapaasti rajalla -hinnan vahvistamista varten, ja 2. jos saatavilla olevat hinnat, joiden komissio ei usko edustavan riittävästi markkinoiden suuntausta, aiheuttaisivat vapaasti rajalla -hinnan äkillisiä ja huomattavia muutoksia. 8 artikla 1. Maksut vahvistetaan kahden viikon välein. Niitä muutetaan kuitenkin tarpeen mukaan. Tässä asetuksessa kahdella viikolla tarkoitetaan kuukauden 1 päivän ja 15 päivän sekä 16 päivän ja viimeisen päivän välistä aikaa. 2. Tuotteelle vahvistettua maksua sovelletaan, kunnes kyseiseen tuotteeseen aletaan soveltaa muuta maksua. 3. Jollei säädetä nimenomaisesta poikkeuksesta, maksut vahvistetaan laskentayksikköinä 100 kilogrammalle. 9 artikla 1. Alanimikkeen 04.02 B I b) 2 tuotteiden osalta se maksun osa, joka on saatu tuotteeseen sisältyvän maitojauheen painon ja toisaalta itse tuotteen välisen painon eroa ilmaisevaa kerrointa käyttäen, lasketaan kertomalla perussumma tuotteeseen sisältyvän maitojauheen määrällä. Vahvistettava perussumma on sadasosa maksun suuruudesta, a) jota sovelletaan ryhmän N:o 2 johtotuotteeseen, kun kyseessä ovat alanimikkeisiin 04.02 B I b) 2 aa) kuuluvat tuotteet, b) jota sovelletaan ryhmän N:o 3 johtotuotteeseen, kun kyseessä ovat alanimikkeisiin 04.02 B I b) 2 bb) kuuluvat tuotteet, c) joka lasketaan asetuksen (ETY) N:o 823/68 3 artiklan 5 kohdan mukaisesti, kun kyseessä ovat alanimikkeisiin 04.02 B I b) 2 cc) kuuluvat tuotteet. 2. Alanimikkeen 04.02 B II b) tuotteiden osalta se maksun osa, joka on saatu käyttämällä tuotteeseen sisältyvän maitojauheen painon ja toisaalta itse tuotteen välisen painon eroa ilmaisevaa kerrointa, lasketaan kertomalla perussumma tuotteen maitoa sisältävien osien määrällä. Vahvistettava perussumma on sadasosa maksun suuruudesta, a) joka lasketaan asetuksen (ETY) N:o 823/68 5 artiklan 2 kohdan mukaisesti, kun kyseessä ovat alanimikkeisiin 04.02 B II b) 1 kuuluvat tuotteet. b) joka lasketaan mainitun artiklan 3 kohdan mukaisesti, kun kyseessä ovat alanimikkeisiin 04.02 B II b) 2 kuuluvat tuotteet. 10 artikla 1. Poiketen 8 artiklan 1 kohdan säännöksistä maksut vahvistetaan ensimmäisen kerran 29 päivän heinäkuuta ja 15 päivän elokuuta 1968 väliseksi ajaksi. 2. Vahvistettaessa maksuja mainitulle ajanjaksolle valkoiseen sokeriin sovellettavat maksut, jotka on otettava huomioon asetuksen (ETY) N:o 823/68 10 artiklan mukaisesti, ovat heinäkuun 1968 ensimmäisten 20 päivän aikana voimassa olevat maksut. 11 artikla Tässä asetuksessa tarkoitetut johtotuotteet ja vertailutuotteet mainitaan asetuksen (ETY) N:o 823/68 liitteessä I. 12 artikla Tämä asetus tulee voimaan 29 päivänä heinäkuuta 1968. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1968. Neuvoston puolesta Puheenjohtaja Jean REY (1) EYVL N:o L 148, 28.6.1968, s. 13 (2) EYVL N:o L 151, 30.6.1968, s. 3